Πρόταση απόφασης του Συμβουλίου σχετικά με τη συνέχιση της ανάπτυξης του συστήματος Handynet στο πλαίσιο της απόφασης 93/136/ΕΟΚ για τη θέσπιση του τρίτου προγράμματος δράσης υπέρ των ατόμων με ειδικές ανάγκες (Helios ΙΙ 1993-1996) (94/C 222/11) (Κείμενο που παρουσιάζει ενδιαφέρον για τον ΕΟΧ) COM(94) 303 τελικό - 94/0168 ( CNS)

(Υποβλήθηκε από την Επιτροπή στις 12 Ιουλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κύριος στόχος της απόφασης 93/136/ΕΟΚ για τη θέσπιση ενός τρίτου κοινοτικού προγράμματος δράσης υπέρ των ατόμων με ειδικές ανάγκες (Helios ΙΙ 1993-1996) (1), αφορά την προώθηση ίσων ευκαιριών και την ένταξη των ατόμων με ειδικές ανάγκες 7 ότι μία από τις γενικές ενέργειες αποσκοπεί στην ανταπόκριση αναφορικά με τις ανάγκες πληροφόρησης των ατόμων με ειδικές ανάγκες μέσω του μηχανοργανωμένου συστήματος πληροφόρησης και τεκμηρίωσης Handynet, βάσει των εθνικών δεδομένων που συλλέγονται, ενημερώνονται και προσαρμόζονται σε ευρωπαϊκό επίπεδο 7

ότι, στο πλαίσιο του προγράμματος Helios ΙΙ η Επιτροπή, σύμφωνα με την απόφαση 93/136/ΕΟΚ, πραγματοποίησε τη συλλογή, την προσαρμογή σε ευρωπαϊκό επίπεδο, την ενημέρωση, την ανταλλαγή και τη διάθεση των πληροφοριών που συλλέχθηκαν στα κράτη μέλη σχετικά με τα τεχνικά βοηθήματα 7

ότι η μονάδα τεχνικά βοηθήματα του συστήματος Handynet προωθεί τη διαφάνεια της αγοράς τεχνολογιών της αποκατάστασης από τεχνική και οικονομική άποψη έχοντας θετικές επιπτώσεις για τα άτομα με ειδικές ανάγκες όσον αφορά την ενταξή τους στην καθημερινή ζωή 7

ότι, σύμφωνα με το άρθρο 4 παράγραφος 1 στοιχείο β) της απόφασης 93/136/ΕΟΚ, το Συμβούλιο θα επανεξετάσει το σύστημα Handynet πριν από τις 31 Δεκεμβρίου 1994, βάσει εκθέσεων της Επιτροπής σχετικά, μεταξύ άλλων, με την αξιολόγηση της πρώτης μονάδας του Handynet «Τεχνικά βοηθήματα» και θα αποφασίσει, μετά από πρόταση της Επιτροπής και αφού ζητήσει τη γνώμη του Ευρωπαϊκού Κοινοβουλίου, αναφορικά με τους όρους συνέχισης του συστήματος μετά την ημερομηνία αυτή 7

ότι η έκθεση αξιολόγησης που υπέβαλε η Επιτροπή αποδείχνει την ωφελιμότητα της συνέχισης του μηχανοργανωμένου συστήματος πληροφόρησης και τεκμηρίωσης Handynet, το οποίο, χάρη στην ευρωπαϊκή του διάσταση, προσφέρει ένα ευρύτερο φάσμα προσιτών πληροφοριών στις εννέα επίσημες γλώσσες της Ευρωπαϊκής Ένωσης 7

ότι έχουν υποβληθεί οι γνώμες των συμβουλευτικών οργάνων του προγράμματος Helios, και ιδίως της συμβουλευτικής επιτροπής, του ευρωπαϊκού φόρουμ των ατόμων με ειδικές ανάγκες και της ομάδας σύνδεσης και της συνεργασίας με τα εθνικά συντονιστικά κέντρα συλλογής πληροφοριών Handynet των κρατών μελών για τη δομή του συστήματος και την τροφοδότησή του με δεδομένα σε μορφή κειμένου και πολυμέσα 7

ότι πρέπει να συνεχιστεί το σύστημα Handynet σύμφωνα με τους όρους που προβλέπονται από την απόφαση 93/136/ΕΟΚ 7

ότι, για την έκδοση της παρούσας απόφασης, η συνθήκη δεν προβλέπει άλλες εξουσίες, εκτός από τις εξουσίες του άρθρου 235,

ΑΠΟΦΑΣΙΖΕΙ:

Άρθρο μόνο

Η ανάπτυξη του μηχανοργανωμένου συστήματος πληροφόρησης και τεκμηρίωσης Handynet πραγματοποιείται στο πλαίσιο των δραστηριοτήτων του προγράμματος Helios ΙΙ για την περίοδο από την 1η Ιανουαρίου 1995 έως τις 31 Δεκεμβρίου 1996.

(1) ΕΕ αριθ. L 56 της 9. 3. 1993, σ. 30.